**ELŐTERJESZTÉS**

**A KÉPVISELŐ-TESTÜLET**

**2020. február 24-i rendes ülésére**

 **Előterjesztés**

**Civil szervezetek támogatására vonatkozó pályázat**

**kiírásáról**

A napirendet tárgyaló ülés dátuma: 2020.02.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**, különösen az adott tárgykörben hozott korábbi testületi döntések és azok végrehajtásának állása: ----

**2. Jogszabályi hivatkozások** : A helyi civil szervezetek részére nyújtható önkormányzati támogatásokról szóló 9/2017. (IV.04.) önkormányzati rendelet

**3. Költségkihatások** és egyéb szükséges feltételeket, illetve megteremtésük javasolt forrásai:

A költségvetésben biztosított pénzügyi források

**4. Tényállás bemutatása:**

Telki község Önkormányzat képviselő-testülete a helyi civil szervezetek részére nyújtható önkormányzati támogatásokról szóló 9/2017. (IV.04.) önkormányzati rendeletében szabályozta a helyi önszerveződő közösségek pénzügyi támogatásának rendjét.

A rendelet szerint a képviselő-testület az éves költségvetéséről szóló rendeletében keretet állapít meg ( 2020.évben 6.000.000.- Ft ) az önszerveződő közösségek pénzügyi támogatásának céljára, majd a keret felhasználásáról való döntés megfelelő előkészítése, az önszerveződő közösségek közötti esélyegyenlőség biztosítása érdekében pályázati rendszer keretében bírálja el a támogatások nyújtását.

A pályázatokat írásban, a Rendelet 1. számú mellékletbe foglalt pályázati dokumentációja szerint, a szükséges mellékletekkel együtt kell benyújtani 2020. március 20-ig.

Telki Község Önkormányzat Képviselő-testülete a helyi önszerveződő közösségek részére 2019. évben összesen 4.780.000 Ft összegű támogatást nyújtott a képviselő-testület által meghírdetet pályázati kiírás alapján.

A pályázat kiírás alapján 2019.évben az alábbi szervezet részesületek támogatásban

|  |  |  |
| --- | --- | --- |
| **Szervezet** | **Támogatás összege**  | **Támogatás célja** |
| Telki SE | 800.000,- | országos szakszövetségi és nevezési díjainak és sporteszközeinek támogatása, Streetball pálya kialakítása |
| Telki Teakwon-do Sportegyesület | 100.000,- | sporteszköz beszerzése, nevezési díjak |
| KOKUKKEgyesület | 100.000,- | 2019. évi kulturális, faluszépítő, környezetvédelmi programok, illetve tevékenységek költségei |
| Telki Női Kar | 100.000,- | 2019.évi működési költségekről |
| 1002. sz. Néri Szent FülöpCserkészcsapat  | 200.000,- | Tábor alapfeltételeihez szükséges felszerelések beszerzése |
| Polgárőrség Bűnmegelőzési Egyesület | 380.000,- | Telki közbiztonságának megőrzése és a telki polgárok szubjektív biztonságérzetének javítása, gépjármű felújítás, eszközbeszerzés, üzemanyag támogatás, évzáró rendezvény |
| Budajenő-Telki Székely Társulat | 100.000,- | gyermek tánccsoport viselet beszerzése, táncoktatás költségei, utaztatási költségek, tánctábor szervezési és működési költségek |
| Óvoda-Iskola Telkiben Alapítvány | 3.000.000,- | Az Óvoda és Iskola szakmai színvonalának emelése, a gyermekek és a szakma iránt elhivatottóvoda -és iskolapedagógusok célzott értékelése és megtartásának előmozdítása |

A támogatások elszámolásáról szóló beszámolókat az érintett civil szervezetek leadták, majd azokat a Polgármesteri Hivatal megvizsgálta. A szükséges hiánypótlások teljesítése azokat a hivatal befogadta, így a beszámolás kötelezettségnek minden civil szervezet eleget tett.

Telki, 2020. február 21.

Deltai Károly

polgármester

**Határozati javaslat**

**Telki Község Önkormányzat**

**Képviselő-testülete**

**/2020.(II. ) Önkormányzati határozata**

**Civil szervezetek támogatására vonatkozó pályázat**

**kiírásáról**

1.Telki Község Önkormányzat Képviselő-testülete a helyi civil szervezetek részére nyújtható önkormányzati támogatásról szóló 9/2017.(IV.04.) önkormányzati rendeletben biztosított jogkörében eljárva a 2019. év során pénzügyi támogatásban részesített helyi civil szervezetek 2019. évi elszámolását elfogadja.

2.Telki község Önkormányzat Képviselő-testülete úgy határoz, hogy a helyi civil szervezetek részére nyújtható önkormányzati támogatásokról szóló 9/2017. (IV.04.) számú önkormányzati rendeletben foglaltak alapján pályázatot ír ki a helyi civil szervezetek anyagi támogatására 2020. évre a csatolt pályázati felhívás alapján.

3.Felkéri a Jegyzőt, hogy gondoskodjon a pályázati kiírás megfelelő közzétételéről.

**Felelős:** Polgármester, Jegyző

**Határidő**: 2020. február 28.

**Pályázati felhívás**

**helyi civil szervezetek részére**

**a helyi civil szervezetek részére nyújtható önkormányzati támogatásokról szóló**

**9/2017. (IV.04.) önkormányzati rendelet alapján**

**I. Pályázati feltételek**

Pályázatót nyújthatnak be azok a helyi civil szervezetek, amelyeknek:

a) bejegyzett székhelyük Telki közigazgatási területén van, vagy

b) bejegyzett országos vagy regionális szervezetük Telki közigazgatási területén szervezeti egységgel rendelkezik, vagy

c) tevékenységüket kizárólag vagy elsősorban Telki lakosság érdekében végzik.

**II. A pályázat keretében támogatható tevékenységek:**

A támogatás a civil szervezetek működési kiadásainak finanszírozásához, az általuk szervezett rendezvények, programokok megvalósításához, a szervezet tagjainak részvételével megrendezendő versenyek nevezési díjainak biztosításához, a civil szervezetek hazai és nemzetközi kapcsolataik ápolásával, működtetésével kapcsolatos programok úti- és szállásköltségéhez használható fel.

**III. Nem nyújtható támogatás annak a kérelmezőnek, amelyik**

a.) politikai tevékenységet folytat

b.) vállalkozási tevékenységet folytat

c.) a támogatást nem Telki község polgárai javára végzett tevékenységre ill. rendezvényre kívánja fordítani

d.) nem rendelkezik a pályázati előírás szerinti jogi személyiséggel

e.) az előző évi támogatással tárgyév január 15-ig nem számolt el

**IV. A pályázaton felosztható keretösszeg**

A keretösszeget a képviselő-testület a mindenkori költségvetésében határozza meg.

A pályázaton igényelhető támogatás formája: vissza nem térítendő támogatás.

**V. A pályázat benyújtásához szükséges dokumentumok**

- Pályázati adatlap a szükséges mellékletekkel:

- A pályázathoz csatolandó:

a. nyilatkozat arról, hogy a szervezet más pályázaton ugyanerre a célra nem kapott támogatást, vagy kapott ugyan, de az nem elegendő a pályázati cél megvalósításához. Ebben az esetben a forrásösszetételről is nyilatkozni kell

b. hozzájárulás a pályázatban foglalt adatok (pályázó neve, igényelt támogatási cél és összeg) kezeléséhez, és közzétételéhez

c. nyilatkozat arról, hogy az előző támogatás felhasználásáról a támogatási szerződésben foglaltak szerint az önkormányzat felé a szervezet elszámolt

d. nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról (a tájékoztató melléklet szerint), közzétételi kérelem az érintettség fennállása esetén

e. nyilatkozat arról, hogy a szervezetnek esedékessé vált és meg nem fizetett köztartozása nincs

f. nyilatkozat arról, hogy a szervezet megszüntetésére irányadó jogszabályban meghatározott eljárás nincs folyamatban

g. nyilatkozat arról, hogy megfelel a rendezett munkaügyi kapcsolatok követelményeinek (azaz hatóság jogerős és végrehajtható határozata ill. jogerős bírósági határozat munkaügyi jogsértést nem állapított meg)

h. nyilatkozat a támogatási igényben foglalt adatok, információk és dokumentumok teljes körűségéről, valódiságáról és hitelességéről.

i. Nyilatkozat arról, hogy a pályázó gazdasági tevékenységet nem folytat

j. Igazolás a Mérlegbeszámoló letétbe helyezéséről.

k. a civil szervezet hatályos alapszabálya, vagy a működési egyéb alapdokumentumának a szervezet törvényes képviselője által hitelesített másolata (amennyiben a szervezet az előző években részesült támogatásban, melynek során a szükséges dokumentumo(ka)t már benyújtotta, és az azóta eltelt időszakban változás nem történt, e dokumentum benyújtása – a pályázó írásbeli kérésére – mellőzhető)

**VI. A pályázat benyújtásának módja és ideje**

1. Egy pályázó szervezet csak egy pályázatot nyújthat be.
2. A pályázatot zárt borítékban, Telki Község Önkormányzat Képviselő-testületének címezve a Telki Polgármesteri Hivatalhoz (2089 Telki, Petőfi u.1.) 2020. március 20-ig lehet benyújtani. A borítékon kérem feltüntetni: ***,, Pályázat helyi civil szervezetek támogatására ,,***
3. A pályázat elbírálásának határideje: 2020. április 30.